Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторите за социјална заштита Томислав Цветковски со лиценца за инспектор со сериски број 49181002 и Нена Велковска, изврши вонреден инспекциски надзор над субјектот на инспекциски надзор ЈУ Меѓуопштински Центар за социјална работа Дебар со седиште на ул, “Атанас Илиќ “ бр.45 застапуван од Директорот Крешник Пачуку и со Записник ИП1 број 16- 201 од 18.04.2022 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021 и 294/2021) го донесе следното

**Р Е Ш Е Н И Е**

Се наредува на Крешник Пачуку Директор на ЈУ Меѓуопштински Центар за социјална работа Дебар (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејството, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1. Центарот да го преиспита Решението УП бр.1003-1324/2 од 22.06.2018 година и согласно изменетите околности да одлучи за уредување на начинот на одржување на личните односи и непосредни контакти на децата со родителите согласно член 79 од Законот за семејството („Службен весник на Република Македонија” број 80/92, 09/96, 38/2004, 33/2006, 84/2008, 67/2010, 156/2010, 39/2012, 44/2012, 38/2014, 115/2014, 150/2015 и ,,Службен весник на РСМ” 53/2021).

**Рокот за извршување на изречената инспекциска мерка изнесува 60 дена од приемот на решението.**

1. Раководното или друго овластено лице во Центарот се задолжува, веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки , согласно член 334 став 4 од Законот за социјалната заштита.

 Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 3 од Законот за социјалната заштита преку инспекторите за социјална заштита Томислав Цветковски со лиценца за инспектор со сериски број 49181002 и Нена Велковска со лиценца за инспектор со сериски број, извршија вонреден инспекциски надзор над субјектот на инспекциски надзор ЈУ Меѓуопштински Центар за социјална работа Дебар со седиште на на ул, ул. “Атанас Илиќ “бр.45 застапуван од Директорот Крешник Пачуку и со Записник ИП1 број 16-201 од 18.04.2022 година, во кој се констатирани недостатоци и неправилности во предметот на Д.О., во постапката за уредување на начинот на одржување на личните односи и непосредни контакти на децата со родителите, а во врска со поднесена иницијатива за спроведување на вонреден инспекциски надзор ИП1 број 16-201 од 06.04.2022 година.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение

 **Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Жалбата се таксира со 250,00 денари административни таксени марки и се поднесува во два примероци.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-201 од 18.04.2022 година.

 Инспектори за социјална заштита:

 Томислав Цветковски

 Нена Велковска